b'\n_START_ARTICLE_\nKanalbrua (Moss)\n_START_SECTION_\nKanalen\n_START_PARAGRAPH_\nKanalen i Moss ble laget for at blant annet trelastskuter skulle slippe \xc3\xa5 seile rundt hele Jel\xc3\xb8y for \xc3\xa5 komme til brygger som l\xc3\xa5 i Mossesundet. Kanalen ble f\xc3\xb8rst foresl\xc3\xa5tt gravd av kong Christian IV, som i 1605 uttalte at det ville v\xc3\xa6re en fordel med en kanal som gir en sammenhengende seilingsled mellom V\xc3\xa6rla og Sundet. De f\xc3\xb8rste planene som ikke ble iverksatt, kom i 1647. Nye planer kom i 1704 etter befaring av kong Fredrik IV, men arbeidet startet f\xc3\xb8rst den 7. august 1812._NEWLINE_P\xc3\xa5 grunn av pengemangel stoppet arbeidet opp i 1814. F\xc3\xb8rst i 1851 ble gravingen startet opp igjen. \xc3\x85pningen av kanalen skjedde den 6. november 1855. Kanalen ble starten p\xc3\xa5 en av de viktigste utviklingsperioder for Moss. Fem, seks tusen b\xc3\xa5ter passerte gjennom kanalen hvert \xc3\xa5r, og etter f\xc3\xa5 \xc3\xa5r ble det bygget tollbod. Ved forrige \xc3\xa5rhundreskifte var begge sider av kanalen opparbeidet som park og var et popul\xc3\xa6rt promenadestr\xc3\xb8k hvor byens befolkning spaserte og lyttet til parkkonsertene.'